Document ID: 32012D0465

KOMISJONI OTSUS,
2. august 2012,
millega kohandatakse kolmandates riikides töötavate Euroopa Liidu ametnike, ajutiste töötajate ja lepinguliste töötajate töötasu suhtes alates 1. augustist 2010, 1. septembrist 2010, 1. oktoobrist 2010, 1. novembrist 2010, 1. detsembrist 2010, 1. jaanuarist 2011, 1. veebruarist 2011, 1. märtsist 2011, 1. aprillist 2011, 1. maist 2011 ja 1. juunist 2011 kohaldatavaid paranduskoefitsiente
(2012/465/EL)
EUROOPA KOMISJON,
võttes arvesse Euroopa Liidu toimimise lepingut, eriti selle artiklit 336,
võttes arvesse Euroopa ühenduste ametnike personalieeskirju ning ühenduste muude teenistujate teenistustingimusi, mis on kehtestatud nõukogu määrusega (EMÜ, Euratom, ESTÜ) nr 259/68, (1) eriti selle X lisa artikli 13 teist lõiku,
ning arvestades järgmist:
(1)
Nõukogu määrusega (EÜ) nr 964/2011 (2) on personalieeskirjade X lisa artikli 13 esimese lõigu kohaselt kindlaks määratud paranduskoefitsiendid, mida alates 1. juulist 2010 kohaldatakse kolmandates riikides töötavatele Euroopa Liidu ametnikele, ajutistele töötajatele ja lepingulistele töötajatele töökohariigi vääringus makstavate töötasude suhtes.
(2)
Vastavalt personalieeskirjade X lisa artikli 13 teisele lõigule tuleb alates 1. augustist, 1. septembrist, 1. oktoobrist, 1. novembrist ja 1. detsembrist 2010, 1. jaanuarist, 1. veebruarist, 1. märtsist, 1. aprillist, 1. maist ja 1. juunist 2011 teatavaid paranduskoefitsiente kohandada seetõttu, et komisjoni käsutuses olevate statistiliste andmete kohaselt on paranduskoefitsiendi ja asjaomase vahetuskursi järgi arvestatud elukallidus teatavates kolmandates riikides alates viimasest koefitsiendi kehtestamisest muutunud rohkem kui 5 %,
ON VASTU VÕTNUD KÄESOLEVA OTSUSE:
Artikkel 1
Kolmandates riikides töötavatele Euroopa Liidu ametnikele, ajutistele töötajatele ja lepingulistele töötajatele töökohariigi vääringus makstavate töötasude suhtes kohaldatavaid paranduskoefitsiente kohandatakse teatavate riikide puhul, mis on loetletud lisas. Kõnealune lisa sisaldab 11 tabelit, millest igaühes käsitletakse üht kuud ning täpsustatakse asjaomased riigid ja kohanduste kohaldamise kuupäevad.
Kõnealuste töötasude arvutamisel kasutatavad vahetuskursid kehtestatakse finantsmääruse rakenduseeskirjade kohaselt ja need vastavad esimeses lõigus osutatud kuupäevadel kehtinud vahetuskursile.
Artikkel 2
Käesolev otsus jõustub Euroopa Liidu Teatajas avaldamisele järgneva kuu esimesel päeval.
Brüssel, 2. august 2012

Labels: 9
5
15